Häirinnästä syytetty kansanedustaja kanteli - Kotimaa - Uutiset - MTV.fi
Häirinnästä syytetty kansanedustaja kanteli
Julkaistu 06.02.2008 06:30
Julkisen sanan neuvosto on saanut ensimmäisen kantelun kansanedustajiin kohdistuneista ahdisteluväitteistä.
Neuvoston mukaan yksi Helsingin Sanomien lehtijutussa nimetyistä seitsemästä henkilöstä on jättänyt kantelun jutusta. Kantelija on SDP:n Esa Lahtela, jonka mukaan Helsingin Sanomat on pilannut hänen maineensa perusteettomasti.Myös muut ahdistelusta syytetyt mieskansanedustajat aikovat valittaa Julkisen sanan neuvostoon. Sanomalehti Ilkan mukaan ainakin kokoomuksen Tapani Mäkinen olisi aikeissa valittaa Helsingin Sanomista Julkisen sanan neuvostoon.Kokoomuksen kansanedustaja Lyly Rajala ilmoitti jo maanantaina tekevänsä lehden kirjoittelusta tutkintapyynnön.
Helsingin Sanomien tammikuisessa jutussa käsiteltiin eduskunnassa tapahtuvaa seksuaalista häirintää. Lehti oli tehnyt laajan soittokierroksen eduskunnassa työskenteleville naisille. Vastaajat nostivat esille seitsemän kansanedustajaa, joita syytettiin häirinnästä.Lue myös MTV3:n Huomenta Suomessa vierailleen Tapani Mäkisen haastattelu: (MTV3-STT)
Koiratappelua puidaan käräjillä